钦定古今图书集成/明伦汇编/氏族典/第409卷 > 许仕达
## 钦定古今图书集成/明伦汇编/氏族典/第409卷 > 许仕达

按《万姓统谱》：“仕达，歙县人。景泰初，巡按福建。时兵荒
之馀，仕达欲裁省郡县穴费，以纾民力，乃创置簿籍
官，识以印章，分给县各里。凡里中供应所出多寡，皆
令长里者自书于籍，按临所至，辄取而稽考焉。自是
郡县有所畏惮，科征颇省。居一年，与巡抚大臣可否
事交，上章争辨。有旨命仕达还朝。闽之耆老相率诣”
阙乞留之，因命复巡按一年。仕达按问，风采凛然。后
陞福建布政司参政，声望遂减。